CELEX: 62018CA0025
Language: lv
Date: 2019-05-08 00:00:00
Title: Lieta C-25/18: Tiesas (pirmā palāta) 2019. gada 8. maija spriedums (Okrazhen sad — Blagoevgrad (Bulgārija) lūgums sniegt prejudiciālu nolēmumu) — Brian Andrew Kerr/Pavlo Postnov, Natalia Postnova (Lūgums sniegt prejudiciālu nolēmumu — Tiesu iestāžu sadarbība civillietās — Jurisdikcija un nolēmumu atzīšana un izpilde civillietās un komerclietās — Regula (ES) Nr. 1215/2012 — 7. panta 1. punkta a) apakšpunkts — Īpašā jurisdikcija lietās, kas attiecas uz līgumiem — Jēdziens “lietas, kas attiecas uz līgumiem” — Nekustamā īpašuma kopīpašnieku kopsapulces lēmums — Kopīpašnieku pienākums maksāt šajā lēmumā noteiktās gada finanšu iemaksas kopīpašuma budžetā — Tiesvedība, lai panāktu šī pienākuma izpildi — Tiesību akti, kas piemērojami līgumiskām saistībām — Regula (EK) Nr. 593/2008 — 4. panta 1. punkta b) un c) apakšpunkts — Jēdzieni “pakalpojumu sniegšanas līgums” un “līgums, kura priekšmets ir lietu tiesības uz nekustamo īpašumu” — Nekustamā īpašuma kopīpašnieku kopsapulces lēmums par šī īpašuma koplietošanas daļu uzturēšanas izdevumiem)

8.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 230/11
            
         
      Tiesas (pirmā palāta) 2019. gada 8. maija spriedums (Okrazhen sad — Blagoevgrad (Bulgārija) lūgums sniegt prejudiciālu nolēmumu) — Brian Andrew Kerr/Pavlo Postnov, Natalia Postnova
      (Lieta C-25/18) (1)
      
      (Lūgums sniegt prejudiciālu nolēmumu - Tiesu iestāžu sadarbība civillietās - Jurisdikcija un nolēmumu atzīšana un izpilde civillietās un komerclietās - Regula (ES) Nr. 1215/2012 - 7. panta 1. punkta a) apakšpunkts - Īpašā jurisdikcija lietās, kas attiecas uz līgumiem - Jēdziens “lietas, kas attiecas uz līgumiem” - Nekustamā īpašuma kopīpašnieku kopsapulces lēmums - Kopīpašnieku pienākums maksāt šajā lēmumā noteiktās gada finanšu iemaksas kopīpašuma budžetā - Tiesvedība, lai panāktu šī pienākuma izpildi - Tiesību akti, kas piemērojami līgumiskām saistībām - Regula (EK) Nr. 593/2008 - 4. panta 1. punkta b) un c) apakšpunkts - Jēdzieni “pakalpojumu sniegšanas līgums” un “līgums, kura priekšmets ir lietu tiesības uz nekustamo īpašumu” - Nekustamā īpašuma kopīpašnieku kopsapulces lēmums par šī īpašuma koplietošanas daļu uzturēšanas izdevumiem)
      (2019/C 230/12)
      Tiesvedības valoda — bulgāru
      
         Iesniedzējtiesa
      
      
         Okrazhen sad — Blagoevgrad
      
      
         Pamatlietas puses
      
      
         Prasītājs: Brian Andrew Kerr
      
         Atbildētāji Pavlo Postnov, Natalia Postnova
      
      
         Rezolutīvā daļa
      
      
                  1)
               
               
                  Eiropas Parlamenta un Padomes Regulas (ES) Nr. 1215/2012 (2012. gada 12. decembris) par jurisdikciju un spriedumu atzīšanu un izpildi civillietās un komerclietās 7. panta 1. punkta a) apakšpunkts ir jāinterpretē tādējādi, ka strīds attiecībā uz pienākumu veikt maksājumu, kas izriet no tāda dzīvokļu nekustamā īpašuma kopīpašnieku kopsapulces lēmuma, kurai nav juridiskas personas statusa un kura ir īpaši izveidota ar likumu, lai īstenotu noteiktas tiesības, kas ir pieņemts ar tās biedru vairākumu, taču ir saistošs visiem tās biedriem, ir uzskatāms par tādu, kuram ir piemērojams jēdziens “lietas, kas attiecas uz līgumiem” šīs tiesību normas izpratnē.
               
            
                  2)
               
               
                  Eiropas Parlamenta un Padomes Regulas (EK) Nr. 593/2008 (2008. gada 17. jūnijs) par tiesību aktiem, kas piemērojami līgumsaistībām (Roma I), 4. panta 1. punkta b) apakšpunkts ir jāinterpretē tādējādi, ka tāds strīds kā tas, kas tiek izskatīts pamatlietā un kas attiecas uz pienākumu veikt maksājumu, kurš izriet no dzīvokļu nekustamā īpašuma kopīpašnieku kopsapulces lēmuma attiecībā uz šī nekustamā īpašuma koplietošanas daļu uzturēšanas izdevumiem, ir jāuzskata par tādu, kas ir saistīts ar pakalpojumu sniegšanas līgumu šīs tiesību normas izpratnē.
               
            
         (1)  OV C 112, 26.3.2018.